Viborger Samler, 1849-12-29
Kongeriget Hanover. Det andet Kammer har forkastet alle de fremfatte Forslag om Kammerets Ajournering, hvorimod det første Kammer har vedtaget Ajourneringen indtil den 7de Januar. Storhertugdommet Posen. Oberpostamtszeit. meddeler fra Posen en Correspondentartikel, hvori det hedder: "Alle de Efterretninger, vi have erholdt i de sidste 8 Dage fra Kongeriget Polen, stemme overeens deri, at der hersker sammesteds en stor Bevægelse iblandt det russiske Militair, hvoraf næsten fremgaaer til Evidents "at Petersborgercabinettet forudseer til næste Foraar en ny alvorlig Vaabendyst; thi ei alene fuldbyrdes den nye Recrutering med ubøielig Strenghed og inddøves det nye Mandskab paa det skyndsomste trods en 15 Graders Kulde, men der tages ogsaa alle nødvendige Forholdsregler for, naar Aarstiden tillader det, atter at lade to store Armeecorps rykke i Felten. Efter de nyeste Meddelelser turde disse Rustninger ikke gjælde det vestlige, men derimod det sydlige Europa, da allerede alle Forberedelser ere tagne for at befordre Tropperne saa hurtigt som muligt til Nedre-Donau. Regner man hertil, at der ogsaa i Odessa og paa andre Puncter af det sorte Hav skulle finde store Rustninger Sted, og at man navnlig tilsigter at bringe et Antal Regimenter til Sebastopol, hvorfra de skyndsomst kunne overføres til Strædet ved Constantinopel, saa synes det, som om Rusland betragter som forestaaende i Aaret 1850 Kampen om Occupationen af Constantinopel, ved hvilken Occupation Løsningen af den russiske Politiks Hovedopgave vilde blive bevirket. Czaren troer formodentlig, at Vesteuropa vil i Aaret 1850 gaae en ny Crisis imøde, der turde hindre England og Frankerig, i at nedlægge et afgjørende Beto med Hensyn til Opløsningen af det orientalske Spørgsmaal. - Men med dette vigtige Formaal for Øiet, vil Rusland dog ikke tabe Tydskland af Sigte, da, efter Forlydende, 60,000 Md. skulle blive tilbage i Polen, saa at St. Petersborgercabinettet endnu med Kraft og Eftertryk kan gjøre sine Sympathier, for Danmark gjældende, og det saameget mere, som ogsaa betydende Stridskræfter trækkes sammen i de østersøiske Provindser, hvilke Combattanter hurtig og uden Vanskelighed kunne overføres til Slesvig eller Jylland. Med foranstaaende Artikel kan man sammenholde en i Augsb. Allg. Zeit. indrykket Artikel fra den polske Grændse af 8de Decbr., hvori Correspondenten anseer det for utvivlsomt, at vi til næste Aar gaae vigtige politiske Begivenheder imøde, og at den Anskuelse: at Europa er paa Veien til snart at see sin gamle Rolighed gjenoprettet, beroer paa Jllusioner. J det mindste hentyder Ruslands holdning derpaa, at den afgjørende Katastrophe først forestaaer os i næste Aar. Om vi endog ikke kunne hylde Krakauer-Correspondentens Formening, at Kongeriget Polen vilde i næste Aar blive besat af østerrigske Tropper, saa ere dog følgende 3 Ting visse: 1) St. Petersborger-Cabinettet forlanger med Bestemthed, at det danske Anliggende skal paa det skyndsomste udnævnes. Saaledes synes da Slesvig, i det mindste for en stor Deel, at være tabt for Tydskland, og alle Slesvig=Holsteens og Tydsklands Anstrengelser ere frugtesløse. 2) Jngensinde vil Keiser Nicolaus indrømme, at Democratiet vinder en saadan Jndflydelse i Tydskland, at denne kunde true de dynastiske Jnteresser; Rusland vil tvertimod virke af alle Kræfter for at bevirke i Tydskland den Tilstand, der bestod før Martsscenerne i Aaret 1848. 3) Alt tyder hen paa at Rusland vil i næste Foraar realisere sine Planer paa det europæiske Tyrkie. Det være nu, at Keiser Nicolaus ikke har nogen ret Tillid til en mere end 25aarig Regjering; det være nu, at han føler sig den store Opgaves Opløsning mere voxen end Storfyrst=Thronfølgeren, saa synes det i alle Tilfælde at kunne antages, at de store Armeecorps i Polen og det sydlige Rusland ville til Foraaret rette deres Marsch til Nedre-Donau. Hertil kommer endnu, at den russiske Flaade samler sig i Sebastopol, store Forraad samles i Odessa, bestemte til Bosporus, for at sikkre Rusland det Punct i Europa (Constantinopel), der for det maa være af større Værdi end hele det øvrige Land, da det ved Occupationen af hiint Punct erholder den store Nøgle til Orienten.